Claudia Monti
D'Claudia Monti, gebuer de 6. Juni 1971, ass eng lëtzebuergesch Affekotin an DP-Politikerin.

Si gouf den 21. Mäerz 2017 an der Chamber mat 35 vu 54 Stëmmen, bei 5 Kandidaten, als nei Ombudsfra gewielt. Hiert Mandat dauert am Prinzip 8 Joer.

D'Claudia Monti huet no hirer Première am Stater Kolléisch op der Université Robert Schuman zu Stroossbuerg Droit studéiert. 2000 gouf si Affekotin. Nodeems si an e puer Affekote-Cabinete geschafft hat, huet si 2006 hir eegen Etude opgemaach, mat Spezialisatioun op Familljen- a Kannerrecht.

2000 gouf si Member vun der DP, war vun 2013 bis 2015 Vizepresidentin vun där Partei, a war 2013, respektiv 2014 op hirer Lëscht Kandidatin fir d'Chamber- an d'Europawalen (gouf awer net gewielt).

Si ass och Presidentin vum Comité participatif des personnes à besoins spécifiques vun der Stad Lëtzebuerg.

Ombudsmänner
Lëtzebuergesch Affekoten
Politiker (Lëtzebuerg)
Gebuer 1971